Návrh

Komuniké

	Vláda SR na svojom zasadnutí dňa .................. prerokovala a schválila Návrh Dodatku č. 2 k Dohode medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR a Štatútu Rady na odškodnenie obetí holocaustu v SR. Zároveň vláda SR schválila zloženie Rady na odškodnenie obetí holocaustu v SR.

	Predmetným návrhom Dodatku č. 2 sa rieši rozšírenie účelu použitia prostriedkov vyčlenených vládou SR na odškodnenie obetí holocaustu v SR (oproti tomu ako to umožňuje platná Dohoda medzi vládou SR a Ústredným zväzom židovských náboženských obcí v SR o čiastkovom finančnom odškodnení obetí holocaustu v SR) aj na financovanie činnosti Rady na odškodenie obetí holocaustu v SR a jej Kancelárie, a taktiež umožňuje použitie 1/3 istiny už skôr ako po desiatich rokoch, a to prísne účelovo len na odškodňovanie fyzických osôb.

	Štatút Rady na odškodnenie obetí holocaustu v SR (ďalej len „Rada“) vymedzuje postavenie, pôsobnosť, zloženie a zásady činnosti Rady, organizačné a administratívne zabezpečenie činnosti Rady – pôsobnosť Kancelárie Rady, práva a povinnosti riaditeľa Kancelárie Rady a tajomníka Rady a základné pravidlá poskytovania finančných príspevkov.